Anexa 1 la Ordinul  nr.136
din „05” septembrie  2008

METODOLOGIA DE EVALUARE A BUNURILOR IMOBILE CONFISCATE, NAŢIONALIZATE SAU SCOASE ÎN ORICE ALT MOD DIN POSESIA PERSOANELOR SUPUSE REPRESIUNILOR POLITICE
I. Dispoziţii generale

1.1 Metodologia de evaluare a bunurilor imobile confiscate, naţionalizate sau scoase în orice alt mod din posesia persoanelor supuse represiunilor politice ( în continuare Metodologia) stabileşte procedura identificării şi determinării valorii de piaţă a bunurilor imobile cu destinaţie locativă şi a bunurilor imobile cu destinaţie nelocativă confiscate, naţionalizate sau scoase în orice alt mod din posesia persoanelor supuse represiunilor politice( în continuare obiecte ale evaluării).
1.2 Prezenta Metodologie este destinată evaluatorilor oficiilor cadastrale teritoriale, filialele Întreprinderii de Stat „Cadastru”.
II. Procedura de identificare a obiectelor evaluării

2.1 Lucrările de evaluare a obiectelor evaluării se execută în baza cererii scrise depuse de beneficiarul serviciilor de evaluare. 

2.2 La cerere se anexează:

a) copia buletinului de identitate, care confirmă cetăţenia Republicii Moldova;

b) decizia de reabilitare adoptată de către autoritatea publică de resort;

c) actele ce atestă confiscarea, naţionalizarea bunurilor sau scoaterea lor în orice alt mod din posesie, eliberate de arhive şi de alte instituţii abilitate;

d) actele cu descrierea obiectelor evaluării eliberate de arhivă şi alte instituţii abilitate;

2.3 Evaluării se supun:

a) Bunurile imobile care există în natură şi au documentaţie tehnică;

b) Bunurile imobile care nu există, dar pentru care sunt prezentate acte eliberate de arhivă şi alte instituţii abilitate, cu descrierea caracteristicilor tehnice minim necesare evaluării;

2.4 În cazul în care actele prezentate de către beneficiar conţin informaţii incomplete, evaluatorul va admite în calcule următoarele caracteristici tehnice:

a) Materialul pereţilor – nuiele tencuite cu argilă;

b) Materialul acoperişului – oale;

c) Înălţimea construcţiilor de bază – 2,5 m;

d) Înălţimea construcţiilor accesorii- 2,2 m;

e) Vîrsta cronologică – 20 ani.

2.5  În cazul în care lipseşte informaţia despre suprafaţa construcţiei sau suprafaţa încăperii obiectul nu se evaluează. 
III. Modul de determinare a valorii de piaţă a bunurilor imobile

confiscate, naţionalizate sau scoase în orice alt mod din posesia persoanelor supuse represiunilor politice
3.1 Obiectul evaluării 
Se disting următoarele tipuri de bunuri imobile supuse evaluării în cadrul prezentei Metodologii:
a) Case individuale de locuit şi construcţiile/edificiile accesorii acestora;
b) Construcţii cu destinaţie nelocativă şi construcţiile/edificiile accesorii acestora;

c) Încăperi cu destinaţie locativă.
3.2 Metodele de evaluare aplicate

În cadrul evaluării se aplică următoarele metode de evaluare: metoda cheltuielilor şi metoda analizei comparative a vânzărilor.
3.3 Aplicarea metodei cheltuielilor 
La evaluarea bunurilor imobile prin metoda cheltuielilor se utilizează următoarea formulă de calcul: 


[image: image1.wmf](

)

[

]

localitate

n

1

i

i

i

ch

K

*

Da

Vc

VP

å

=

-

=

    (1)
unde: 
VPch  - valoarea de piaţă a bunului imobil calculată prin metoda cheltuielilor;

- suma valorilor estimate prin metoda cheltuielilor a construcţiilor şi/sau edificiilor;  

Vc  - valoarea de reconstituire a construcţiei şi/sau edificiului evaluate;
Da – deprecierea acumulată a construcţiei şi/sau edificiului;

Klocalitate - coeficientul de amplasare a bunului imobil (anexa  nr.1 coloana 5).

3.3.1 Valoarea de reconstituire a caselor individuale de locuit şi construcţiilor accesorii acestora şi a încăperilor cu destinaţie locativă se calculează după formula: 
     Vc=( Cu.c. / K1997-1991) * Ka* Vc( Sc)    (2 )
unde:
Vc - valoarea de reconstituire a construcţiei de bază cu destinaţie locativă şi/sau construcţiilor accesorii acesteia, încăperilor cu destinaţie locativă;

Cu.c. – costul unei unităţi de comparaţie determinat în baza "Culegerilor  indicilor comasaţi ai valorii de inventariere a bunurilor imobile pentru calcularea taxei de stat la efectuarea tranzacţiilor gen cumpărare, vânzare, schimb, donaţie, gaj, moştenire" aprobată de Ministerul Finanţelor  la 15 iunie 1997 ( Monitorul Oficial al Republicii Moldova, 1997, nr. 43-44, art. 68)
K1997-1991- coeficientul de transformare a preţurilor din anul 1997 în preţurile constante ale anului 1991, care constituie 2670;
Ka  -  coeficientul de transformare a preţurilor constante din anul 1991 în preţurile curente la data evaluării. Ka se stabileşte trimestrial de către Biroul Naţional de Statistică al Republicii Moldova şi reflectă dinamica preţurilor în construcţii faţă de preţurile constante ale anului 1991. Pentru trimestrul II al anului 2008,  Ka  constituie 18894;
Vc( Sc)  - volumul fizic/ suprafaţa totală a construcţiei şi/sau edificiului
3.3.2 Valoarea de reconstituire a construcţiilor cu destinaţie nelocativă se calculează după formula:

     Vc= Cu.c.* K1* K2 * K3 *Vc     (3 )  
unde:
Vc - valoarea de reconstituire a construcţiilor cu destinaţie nelocativă;

Cu.c. – costul unei unităţi de comparaţie determinat în baza "Culegerilor  indicilor comasaţi ai valorii de reconstituire a clădirilor şi construcţiilor pentru reevaluarea mijloacelor fixe din 14.06.1970", editate în anii 1969-1971.

K1 – coeficientul de transformare a preţurilor  din anul 1969 în anul 1984,  care constituie 1,20
K2 – coeficientul de transformare a preţurilor din anul 1984 în anul 1991, care constituie 1,52

K3 - coeficientul de transformare a preţurilor constante din anul 1991 în preţurile curente la data evaluării. K3 se stabileşte trimestrial de către Biroul Naţional de Statistică al Republicii Moldova şi reflectă dinamica preţurilor în construcţii faţă de preţurile constante ale anului 1991. Pentru trimestrul II al anului 2008,  K3  constituie 20077 ;

Vc - volumul fizic al construcţiei;
3.3.3 Deprecierea acumulată ( Da ) reprezintă suma uzurii fizice ( Uf ), deprecierii funcţionale ( Df )şi deprecierii economice ( De).

Da= Uf  + Df + De    (4 )
Uf - uzura fizică a construcţiei/edificiului ( tabelul 1);

Df- deprecierea funcţională considerată nulă;

De - deprecierea economică (anexa nr. 1, coloana nr. 4);

a) Uzura fizică a bunurilor imobile este apreciată prin metoda vîrstei efective. În contextul prezentei metodologii vîrsta efectivă este egală cu vârsta cronologică a bunului imobil. 

b) Deprecierea funcţională a construcţiilor/edificiilor nu va fi luată în consideraţie la evaluarea bunurilor imobile ce aparţin victimelor represiunilor politice.

c) Deprecierea economică a bunurilor imobile este apreciată în funcţie de diferenţa dintre cuantumul plăţii chiriei pentru bunurile imobile amplasate în localităţile rurale şi cuantumul plăţii chiriei pentru bunurile imobile amplasate în localităţile urbane conform legii bugetului pe anul respectiv.
d) În cazul în care deprecierea acumulată a construcţiei/ edificiului va fi egală cu 90 % şi mai mult, în calcule se admite deprecierea acumulată de 90%.


     Tabelul 1

Determinarea uzurii fizice a obiectului evaluării în funcţie de vârsta efectivă

	Bunuri imobile cu destinaţie locativă
	 
	Bunuri imobile cu destinaţie nelocativă

	Vârsta efectivă (cronologică ), ani
	Gradul de uzură fizică ( % )
	
	Vârsta efectivă (cronologică ), ani
	Gradul de uzură fizică ( % )

	5
	10
	
	5
	0

	10
	15
	
	10
	9

	15
	20
	
	15
	15

	20
	25
	
	20
	21

	25
	30
	
	25
	27

	30
	40
	
	30
	33

	40
	50
	
	40
	45

	50
	55
	
	50
	57

	60
	65
	
	60
	70


3.4. Aplicarea metodei analizei comparative a vânzărilor
3.4.1 La evaluarea caselor individuale de locuit şi construcţiilor/edificiilor accesorii şi a încăperilor cu destinaţie locativă amplasate în localităţile urbane se utilizează următoarea formulă de calcul: 
VPacv = Vi* Kp              ( 5 )

unde:
VPacv - valoarea de piaţă a bunului imobil calculată prin metoda analizei comparative a vânzărilor;
Vi- valoarea bunului imobil estimată în scopul impozitării;

Kp- coeficientul de actualizare a valorii, care constituie 1,4.
3.4.2 În localităţile urbane şi rurale cu grad sporit de dezvoltare a pieţei bunurilor imobiliare, metoda analizei comparative a vânzărilor, pentru obiectele evaluării, se aplică în modul stabilit prin Regulamentul provizoriu privind evaluarea bunurilor imobile aprobat prin Hotărârea Guvernului Republicii Moldova nr. 958 din 4 august 2003.
3.5  Reconcilierea rezultatelor evaluării
La etapa reconcilierii valorilor evaluatorul determină valoarea de piaţă a bunului imobil prin metoda mediei ponderate, atribuind ponderea valorică de 40 % rezultatului obţinut prin metoda cheltuielilor şi ponderea valorică de 60 % rezultatului obţinut prin metoda analizei comparative a vânzărilor. Valoarea de piaţă se estimează după formula:
Vb.i.= VPch * 0,4+ VPacv * 0,6             ( 6 )

unde:

Vb.i – valoarea de piaţă a bunului imobil;

VPch – valoarea estimată a obiectului evaluării prin metoda cheltuielilor;

VPacv – valoarea estimată a obiectului evaluării prin metoda analizei comparative a vânzărilor.
Pentru localităţile rurale cu piaţa imobiliară slab dezvoltată, la reconcilierea rezultatelor evaluării, rezultatul obţinut prin metoda analizei comparative a vânzărilor se consideră valoarea medie a caselor de locuit prezentată de către autorităţile administraţiei publice locale. Pentru localităţile în care autorităţile administraţiei publice locale nu au prezentat informaţia de piaţă despre casele individuale de locuit se utilizează valoarea medie pe raion.
3.6 Rezultatele lucrărilor de evaluare se prezintă în raportul de evaluare cu indicarea valorii fiecărui bun imobil ce constituie obiect al evaluării. În conformitate cu art. 11 al Legii cu privire la activitatea de evaluare, raportul de evaluare se întocmeşte  în două exemplare dintre care unul se transmite beneficiarului evaluării, iar al doilea se păstrează în arhiva Oficiului Cadastral Teritorial timp de 5 ani. La raportul de evaluare se anexează copiile de pe actele care acordă dreptul de prestare a serviciilor de evaluare şi copiile de pe actele în baza cărora au fost determinate caracteristicile tehnice ale obiectului evaluării. 

